Ángel Guimerá

Ángel GUIMERÁ Jorge​ (Santa Cruz de Tenerife, 6a de majo 1845 - Barcelono, 18a de julio 1924) estis hispana kaj kataluna verkisto, poeto kaj dramaturgo, kaj ĉefa gravulo de la movado Renaixença aŭ «renaskiĝo» de la kataluna literatura fine de la 19-a jarcento. Li kunigis elementojn de la romantismo kun tiuj de ĉefaj elementoj de realismo. 

Biografio
Guimerá estis filo de kataluna patro, Agustín Guimerá Fonts, kaj de kanaria patrino, Margarita Jorge Castellano. En 1853 li translokiĝis kun sia patrino al Barcelono, kaj en 1854 al El Vendrell kun siaj gepatroj. Ekde tiam li vivis inter tiu loĝloko kaj Barcelono, dum ricevis formalan edukon en la hispana kaj kun amikoj en la kataluna lingvo. Li ekkarieris kiel poeto, sed famiĝis kiel dramaturgo eĉ poezie. Tre grava verko estis Mar y Cel (1888).

María Rosa (1894) kaj Terra baixa («Tierra baja», 1897) estis tradukitaj al diversaj lingvoj kaj premieris ege sukcese en diversaj urboj. Tiukadre, liaj verkoj estis adaptitaj al kino jam komence de la 20-a jarcento, kiam oni filmis en kastilia Tierra baja (1907), María Rosa (1908), Mar y cielo (1910) kaj La reina joven (1916). Terra baixa iĝis filmoj de muta kino en Argentino, Usono kaj Germanio, kie en 1940 Leni Riefenstahl reĝisoris Tiefland pri lia samnmoa opero, premierita en 1953.

En la 1890-aj jaroj li estis gravulo de la katalunisma kultura movado. Li estis ofte proponita por la Nobel Premio de Literaturo, sed malsukcese.

 Verkoj 
eta|maldekstre|Eldono de Mar y Cel (1896)
eta|maldekstre|Karikaturigita en la kovrilpaĝo de verko de alia aŭtoro
- Unua etapo:
 Gala Placidia (1879)
 Lo Fill del Rey (1886)
 Mar y Cel (1888)
 L'Ateneu (1889)
 Rey y monjo (1890)

- Dua etapo:
 La Boja (1890)
 L'Ánima morta (1892)
 Jesús de Nazaret (1894)
 María-Rosa (1894)
 La festa del blat (1896)
 Tierra baja (1897)
 Mosén Joanot (1898)
 La filla del mar (1900)

- Tria etapo:
 L'aranya (1907)
 La Santa Espina (1907)
 La reina vella (1909)
 La reina jove (1911)

Kategorio:Hispanaj verkistoj
Kategorio:Katalunaj verkistoj